Бели ризи от Бела речка - уъркшоп
Автор: Галя Иванова
През 2005 година Галя Иванова осъществява инсталацията „Бели ризи от Бела Речка”, вдъхновена от бялата риза - традиционната дреха в миналото за селото, простия и лек начин на  ушиване – прав тегел – и естествените ръчно изработени материали, които е виждала у дома и по старите фотографии на майка си и и баба си (и двете от Горна Бела Речка). Инсталацията включва седем нови ризи и девет стари автентични ризи на жени от селото.

Така се ражда един от символите на фестивала – белите ризи от Бела речка.
Пет години по-късно Галя доразвива идеята „Бели ризи от Бела Речка”, като ви кани на уъркшоп, където ще можете с нейна помощ да „сглобите” и дадете име на своята риза и ако решите – да си я закупите. Всички материали са подготвени предварително от авторката. Можете да се научите да правите и торбички за ризи.
Условия за участие:

Желание и елементарни умения по шиене. 
Няма такса за участие. Плащат се материалите за ризата, с която ще работите.
Необходимо е  записване за час.

Всеки ден ще има по един уъркшоп на ден преди обед  - за група максимално до десет човека.

Ще има и възможност за индивидуални срещи  и консултации – следобед – записването ще става на място.
Галя Иванова е строителен инженер и дизайнер. Автор е на фестивалната колекция от ароматни торбички и чайове от Бела Речка, както и на логото на Бела Речка. През 2008 година е основен конструктор при правенето на новата камбанария на Бела Речка. 

///////////////////////////////////////////////////////////////////////////////////////////////////////
Пеещото общество на Бела Речка

Това е нова инициатива от 2010  на фондация за нова култура  - за съвместно учене и разпространение на стари песни от региона на Бела Речка и местата, от където идват нашите фестивални гости.

През 2003 и 2004 година екип на фондацията записа 11 стари песни в изпълнение на две жени от Горна Бела Речка – Милевка и Тодорка, които постепенно ще издадем като нотна тетрадка и албум с нов аранжимент.

През 2010 ще учим заедно песента по стихотворението на Христо Ботев „Ней”, записана от баба Тодорка.

В „Пеещото общество”  ще се включат и полските музиканти Йоана Нитефор и Мацией Ханушек, които от години събират стари песни от района на Грузия, Украйна и Полша.

Те ще ни научат на няколко любими свои  песни.


Уъркшопите ще се случват в следните дни:

Петък, 21 май, 16 часа: песента „Ней” на Христо Ботев, разучаване на текст и мелодия, Диана Иванова, Борис Делирадев, Мариана Асенова и приятели

Понеделник, 24 май, 12.30: песента „Ней” на Христо Ботев, финал

Неделя, 23 май, 12.30: грузински, украински и полски песни, Йоана Нитефор и Мацией Ханушек

                             21-22: грузински, украински и полски песни, Йоана Нитефор и Мацией Ханушек

Условия за участие:

Желание и глас

Такса за ноти и текстове: 5 лева 

Можете да носите музикални инструменти по желание

//////////////////////////////////////////////////////////////////////

ЗАМЕСВАНЕ И ПРАВЕНЕ НА ХЛЯБ В ПОДНИЦА И ПЕЩ

Свилен Класанов и приятели

В събота и неделя, от 11 сутринта, Свилен Класанов, авторът на хляба „Слънце-луна” и хлябовете без мая, ще покаже на място – до селската пещ – на път към кръчмата, от дясно – как да си месим сами вкусен хляб в старата традиция от този край – в подница – и в пещ.

///////////////////////////////////////////////////////////////////////////

КАК ДА ГЛЕДАМЕ, КОГАТО   ФОТОГРАФИРАМЕ

 еднодневен фотографски уъркшоп на Бабак Салари(Канада/Иран)

20 май, от 10 до 18 часа

От 2008-а година иранският фотограф, живеещ в Канада,  Бабак Салари посещава редовно Бела Речка и от 2009-а започна серия уъркшопи по фотография в селото.

В рамките на фестивала той ще представи най-доброто от случилото се до сега и ще даде еднодневен уъркшоп за изкуството на наблюдението – как да гледаме, когато фотографираме.

Условия за участие:

Собствен дигитален фотоапарат

Елементарни фотографски умения

Такса за участие: 50 лева

Максимален брой участници: 10

Записване на: novakultura@gmail.com
Бележка: уъркшопът е безплатен за жителите на горна и долна бела речкаГаГа

